open-index/open-wikipedia-markdown huggingface dataset:
Attila Thewrewk-Pallaghy

**Attila Thewrewk-Pallaghy** (* 3. marec 1901, Košice – † 1989, Neuilly-sur-Seine) bol uhorský právnik pôsobiaci vo Francúzsku.

## Životopis
Patril do šľachtickej rodiny. Bol docentom verejného práva a po páde Rakúsko-Uhorska a abdikácii Karola I. 13. novembra 1918 emigroval do Francúzska. Pallaghy sa neskôr vrátil žiť do Maďarska a pracoval na ministerstve obrany.

Po druhej svetovej vojne definitívne odišiel z Maďarska do Ríma a potom v roku 1949 do Paríža. Attila sa usadil v Neuilly-sur-Seine kde navštevoval maďarskú diaspóru v rámci rôznych spolkov, akými boli napríklad *Združenie slobodných Maďarov Maďarska*, *Združenie bojovníkov za slobodu* a *Uhorskú katolícku misiu*. Bol horlivým katolíkom a mal blízko ku kardinálovi Józsefovi Mindszentymu, prímasovi Maďarska.

Ako profesor Pallaghy pôsobil vo francúzskej televíznej spoločnosti O.R.T.F, kde hosťoval maďarské programy (tvorené od roku 1945). Okrem toho bol do 29. februára 1976 zmluvne viazaný vo výskumnom centre C.N.R.S.. Do dôchodku odišiel toho istého dňa. Spolupracoval aj s historikom Jeanom-Jacquesom Chevallierom, pre ktorého písal historické, biografické alebo tematické štúdie týkajúce sa Maďarska. Je členom Akadémie etických a politických vied. Sám je autorom knihy *Kontinuita práva v maďarskom právnom systéme* z roku 1953.

Pallaghy pozorne sledoval francúzsky politický život a podporoval gaullistický a potom giscardovský režim.

V rokoch 1967 – 1977 napísal v maďarskom jazyku svoje memoáre.

## Literatúra
* *Kontinuita práva v maďarskom právnom systéme*, 1953

## Referencie

## Zdroj
* Osobné dokumenty Attilu Thewrewk-Pallaghyho uchovávané vo francúzskom Národnom archíve v meste Pierrefitte-sur-Seine pod označením 23 AR: Dostupné online (archív)
* 

Kategória:Narodenia v 1901
Kategória:Narodenia 3. marca
Kategória:Osoby s neistým dátumom úmrtia
Kategória:Úmrtia v 1989
Kategória:Uhorskí právnici
Kategória:Členovia Académie des sciences morales et politiques
Kategória:Osobnosti z Košíc
Úbrežský potok

**Úbrežský potok** je potok v regióne Dolný Zemplín na území obce Úbrež v okrese Sobrance v Košickom kraji. Nachádza sa v geomorfologickom celku Východoslovenská rovina, v geomorfologickom podcelku Sobranecká rovina. Je ľavostranným prítokom Starého Porubského potoka a má dĺžku . Je vodným tokom VIII. rádu.

## Prameň
Pramení v  v strede intravilánu obce Úbrež v priestore poľa *Pirochaňa*.

## Opis toku
Od prameňa v  v intraviláne obce Úbrež preteká západným smerom, v  vyteká z intravilánu do poľnohospodárskeho extravilánu, koryto potoka má kanalizované, narovnané, bez meandrov, v  na území obce Úbrež v poľnohospodárskom extraviláne ústi v povodí Uhu do Starého Porubského potoka ako jeho ľavostranný prítok. Vodný tok preteká hydrologicky komplikovaným priestorom, po realizovaných hydromelioračných zásahoch v druhej polovici 20. storočia a opakovaných pokusoch o odvodnenie a „skultivovanie“ zamokrenej pôdy s viacerými nedoriešenými  dôsledkami. Okrem Starého Porubského potoka existuje neďaleko aj iný Porubský potok, ktorý nie je identický so Starým Porubským potokom). *Úbrežský potok* priberá dva prítoky: pravostranný prítok s názvom Karniansky potok so zaústením v  a bezmenný pravostranný prítok so zaústením v : tieto oba prítoky sa dokonca dva krát vzájomne križujú a hydrologickú situáciu ešte väčšmi zneprehľadňujú.

## Pôvod názvu
Motivantom názvu vodného toku *Úbrežský potok* na území obce Úbrež v období pomenovacieho procesu bol názov obce *Úbrež*, cez územie ktorej vodný tok preteká s významom *lokalita, topografický priestor pri brehu, v blízkosti brehu, v spojitosti s brehom*. Z toponyma *Úbrež* rozšírením o formant *-ský* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Úbrežský potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Úbrežský potok* bol štandardizovaný v roku 1990. V priestore slovenskej hydronymie potokov hydronymum *Úbrežský potok* je jedinečným hydronymom (apríl 2022).

## Referencie

Kategória:Vodné toky v okrese Sobrance
Kategória:Potoky na Slovensku
Kategória:Vodné toky na Východoslovenskej rovine
Kategória:Úbrež
Kyselina neuramínová

**Kyselina neuramínová** (**NA**) je kyslý aminosacharid, ktorého kostru tvorí deväť uhlíkových atómov. Aj keď nonózy (sacharidy s deviatimi atómami uhlíka) sa v prírode nevyskytujú, kyselina neuramínová sa dá považovať za teoretickú deväťuhlíkatú ketózu, v ktorej je hydroxylová skupina na uhlíku 1 (–CH2OH skupina) oxidovaná na karboxylovú skupinu (–C(=O)OH), hydroxylová skupina na uhlíku 3 je deoxidovaná (chýba jej kyslíkový atóm) a hydroxylová skupina na uhlíku 5 je nahradená za aminoskupinu (–NH2). Kyselina neuramínová sa dá predstaviť i ako produkt aldolovej kondenzácie pyruvátu s D-manózamínom (2-amino-2-deoxymanózou). Symbol, ktorý sa podľa IUPAC používa pre označenie kyseliny neuramínovej, je **Neu**.

vľavo|náhľad|232x232bod|Fischerova projekcia kyseliny neuramínovej
Názov „kyselina neuramínová“ (anglicky *neuraminic acid*) prvýkrát použil nemecký vedec E. Klenk v roku 1941 pri označení mozgových lipidov, z ktorých ju získal ako štepný produkt.

Kyselina neuramínová sa v prírode bežne nevyskytuje, ale mnoho jej derivátov je prítomných v mnohých zvieracích tkanivách a v baktériách, hlavne v glykoproteínoch a gangliozidoch. Tieto deriváty kyseliny neuramínovej, ktoré sú *N*- alebo *O*-substituované, sa spoločne nazývajú sialové kyseliny. Hlavnou sialovou kyselinou v cicavčích bunkách je kyselina ''N''-acetylneuramínová. Na aminoskupine kyseliny neuramínovej môže byť naviazaná acetylová skupina alebo glykolylová skupina. Substituenty hydroxylových skupín môžu byť rôzne: už boli pozorované acetylová, laktylová, metylová, sulfátová i fosfátová skupina.

Okrem ich biologických funkcií sú deriváty kyseliny neuramínovej substrátmi pre neuraminidázové enzýmy, ktoré štiepia reziduá kyseliny neuramínovej. Vírus ľudskej chrípky má neuraminidázu, ktorá je vyznačená i v mene „H#N#“, kde H označuje izoformu hemaglutinínu a N označuje izoformu virálnej neuraminidázy.

## Referencie

## Pozri aj

* Sialové kyseliny
* Kyselina ''N''-acetylneuramínová
* Kyselina ''N''-glykolylneuramínová

## Zdroj

Kategória:Nonózy
Kategória:Aminosacharidy
Kategória:Sacharidové kyseliny
Gymnázium (Košice, Park mládeže 5)

**Gymnázium Park mládeže** (skrátene **GPM**) je stredoškolské gymnázium v Košiciach. Nachádza sa na ulici Park Mládeže v mestskej časti Sever. Gymnázium ponúka štyri typy odborov: klasické 4-ročné štúdium, bilingválne slovensko-španielske 5-ročné štúdium, bilingválne slovensko-anglické 5-ročné štúdium, 4-ročné štúdium s rozšíreným vyučovaním anglického jazyka.

Podľa rebríčka INEKO bolo gymnázium v školskom roku 2020/2021, 9. najlepším gymnáziom v Košiciach. V školskom roku 2018/2019 bolo na 5. mieste.

Gymnázium je veľmi aktívne v oblasti hispanizmu. Od roku 2010 usporiadalo už 16. ročníkov *Dní španielskej kultúry* pod zášitou veľvyslankyne Španielskeho kráľovstva na Slovensku.

## História
Gymnázium vzniklo 1. septembra 1991. Prvým riaditeľom školy bol Ing. Jozef Šablatúra, a prvou zástupkyňou školy RNDr. Alena Bobáková. Po otvorení gymnázia na škole spolu pôsobilo 24 učiteľov. Gymnázium sa v svojich začiatkoch delilo o spoločné priestory s SOU hutníckym v Šaci. V prvom školskom roku 1991/1992 študovalo na gymnáziu 134 žiakov v piatich triedach 1. ročníka. V roku 1997 na škole vznikla bilingválna slovensko-španielska sekcia.

7. marca 2005 sa na základe rozhodnutia Ministerstva školstva Slovenskej republiky, zmenilo sídlo školy a gymnázium sa ocitlo v priestoroch bývalej Základnej školy Park mládeže na sídlisku *Mier*. Od tohto dátumu sa škola premenovala na Gymnázium Park mládeže.

## Referencie

## Externé odkazy

* Oficiálna stránka školy

Kategória:Košice - Sever
Park
Kategória:Organizácie založené v 1991
Šerut ha-bitachon ha-klali

**Šerut ha-bitachon ha-klali** (heb.: שֵׁירוּת הַבִּיטָּחוֹן הַכְּלָלִי - doslova: *Všeobecná bezpečnostná služba*; angl. sebaoznačenie *Israel Security Agency*), skrátene **Šabak** (heb.: שב״כ) alebo **Šin bet** (heb.: שב‎), je izraelská spravodajská služba zameraná na vnútroštátnu bezpečnosť Izraela a kontrašpionážne úlohy. Je to jedna z troch hlavných izraelských spravodajských služieb spolu s Amanom (vojenská spravodajská služba) a Mosadom (zahraničná spravodajská služba).

## Dejiny
náhľad|Medaila udelená pracovníkom Šabaku k 40. výročiu od založenia  Izraela (1988)
S izraelským vyhlásením nezávislosti v roku 1948 bol Šabak založený ako pobočka izraelských obranných síl a spočiatku ho viedol Iser Harel (otec izraelskej rozviedky, ktorý neskôr viedol Mosad). Zodpovednosť za činnosť Šabaku sa neskôr presunula z Izraelských obranných síl na úrad predsedu vlády. Počas arabsko-izraelskej vojny v roku 1948 riešil Šabak iba záležitosti vnútornej bezpečnosti. Vo februári 1949 (krátko pred koncom vojny) sa povinnosti Šabaku rozšírili o kontrašpionáž.

Jeden z hlavných úspechov Šabaku bolo získanie kópie tajného prejavu Nikitu Chruščova v roku 1956, v ktorom odsúdil Stalina. Poľské vydanie prejavu poskytol izraelskému veľvyslanectvu vo Varšave priateľ tajomníka poľského komunistického funkcionára. Poľský dôstojník Šabaku odovzdal kópiu Izraelu. Izraelská vláda sa potom rozhodla podeliť sa s informáciami so Spojenými štátmi, ktoré ich neskôr so súhlasom Izraela zverejnili. Na druhej strane štúdia, ktorú v roku 2013 zverejnil Matitjahu Majzel (Meisel), tento príbeh spochybňuje a tvrdí, že prejav nebol tajný, a že ho Západu sprostredkovali viaceré zdroje, vrátane sovietskych politických a spravodajských agentúr.

## Riaditelia
* Iser Harel (19481952)
* Izi Dorot (19521953)
* Amos Manor (19531963)
* Jozef Harmelin (19641974)
* Avraham Ahituv (19741981)
* Avraham Šalom (19811986)
* Jozef Harmelin (19861988)
* Ja'akov Peri (19881994)
* Carmi Gillon (19951996)
* Ami Ajalon (19962000)
* Avi Dichter (20002005)
* Juval Diskin (20052011)
* Joram Cohen (20112016)
* Nadav Argaman (20162021)
* Ronen Bar (2021súčasnosť)

## Referencie

Kategória:Izraelské spravodajské služby
Kategória:Organizácie založené v 1949
Saintes-Maries-de-la-Mer

**Saintes-Maries-de-la-Mer** môže byť:
* francúzska obec, pozri Saintes-Maries-de-la-Mer (obec)
* francúzsky kantón, pozri Saintes-Maries-de-la-Mer (kantón)
Kobylí vrch (Ostrôžky)

**Kobylí vrch** () je vrch v pohorí Ostrôžky. Leží nad obcou Horný Tisovník, približne  južne od Detvy.

## Poloha
Masív sa nachádza v centrálnej časti pohoria. Leží v Banskobystrickom kraji, na hranici okresov Detva a Lučenec a zasahuje na katastrálne územie obce Horný Tisovník a Ábelová. Najbližším sídlom je na juhozápadnom úpätí situovaný Horný Tisovník, juhovýchodne leží osada Madačka a jej materská obec Ábelová a severne Stará Huta. 

## Opis
Kobylí vrch je súčasťou hrebeňa, ktorý vedie od Páleniska () južným smerom na Kruh (). Severným smerom leží Ostrôžka () a Páleniská, západným Javorie () a Sokolovo bralo (), južným susedí plytkým sedlom oddelená Vlčia skala () a Lysec () a východným Budinská skala (), Stanová () a Bralce (). Oblasť patrí do povodia rieky Ipeľ; západne sa zvažujúce svahy odvodňuje potok Tisovník, voda z východnej časti odteká prítokmi Madačky. V tejto časti pohoria nevedú značené trasy.

### Výhľady
Nesúvislý lesný porast vrcholovej časti umožňuje obmedzený rozhľad. Z vhodných miest s nízkou vegetáciou možno vidieť okolité vrchy Ostrôžok a susedného Javoria, nezriedka však tiež Veľkú Fatru, Nízke Tatry, Poľanu a Veporské vrchy. Južným smerom vidieť viaceré horstvá severného Maďarska.

## Prístup
Na vrch nevedie značený turistický chodník, preto prístup je možný poľnými a lesnými cestami z okolitých usadlostí.

## Referencie

## Pozri aj
* Ostrôžky
* Zoznam vrcholov v Ostrôžkach

## Externé odkazy
* Poloha na turistickej mape

Kategória:Vrchy v Ostrôžkach
Kategória:Vrchy pod 1000 metrov na Slovensku
Kategória:Vrchy v okrese Detva
Kategória:Vrchy v okrese Lučenec
Kategória:Horný Tisovník
Kategória:Ábelová
Palestínsky islamský džihád

**Palestínsky islamský džihád** (skrátene **PIJ**, arab. حركة الجهاد الإسلامي في فلسطين) je palestínska militantná skupina, založená Fathim Šakakim, ktorá vznikla v pásme Gazy, počas iránskej revolúcie. Hlavný cieľ je oslobodenie celého územia Palestíny, zničenie Izraela a jeho následné nahradenie teokraciou založenou na islame.

Palestínsky islamský džihád sa ostro vyhradzuje proti režimom arabského sveta, ktoré dôsledne nedodržiavajú korán a islam. V miere popularity zaostáva za Hamásom, z dôvodu absencie obdobného sociálneho programu. Priaznivcov sa tak snažia osloviť práve teroristickými útokmi. Sponzori tejto skupiny pochádzajú predovšetkým z Iránu, Saudskej Arábie a štátov Perzského zálivu. Sponzori sú väčšinou súkromné ​​osoby či náboženské organizácie, ktoré vyplácajú finančnú odmenu napríklad za každý útok proti Izraelu. Hlavný sponzorom PIJ je Irán. Vedenie skupiny sa nachádza údajne v Sýrii.

Palestínsky islamský džihád sa nezameriava iba na územie Palestíny. V minulosti vykonal aj teroristické útoky v Jordánsku či v Libanone. Prevažne sa ale zameriava na Pásmo Gazy a Západný breh Jordánu. Svoje základne má napríklad v mestách Hebron alebo Dženín.

Spojené štáty americké v roku 2003 na svojom území zadržali profesora Sami Al-Ariana, ktorý by mal byť vodcom Islamského džihádu v Severnej Amerike.

## Referencie

Kategória:Skupiny označené za teroristické
Kategória:Izraelsko-palestínsky konflikt
Kategória:Partizánske organizácie
Kategória:Politické strany na Palestínskych autonómnych územiach
Páleniská (Ostrôžky)

**Páleniská** alebo staršie **Pálenisko** () je vrch v pohorí Ostrôžky. Leží nad obcou Stará Huta, približne  južne od Detvy.

## Poloha
Masív sa nachádza na severozápadnom okraji pohoria. Leží v Banskobystrickom kraji, v okrese Detva a zasahuje na katastrálne územie obce Horný Tisovník a Stará Huta. Najbližším sídlom je severne ležiaca Stará Huta a južne situovaný Horný Tisovník, juhovýchodne sa nachádza osada Madačka a jej materská obec Ábelová. 

## Opis
Vrch Páleniská je súčasťou hrebeňa, ktorý vedie od Červeňákovho vrchu () južným smerom na Kruh (). Západným smerom susedí Dedinský vrch () a Makytová (), južným Chlm () a Kobylí vrch (), východným Vrchovina (), Fekiačov vrch () a Budinská skala () a severným smerom leží Ostrôžka () a Ďurovie vrch (). Oblasť patrí do povodia rieky Ipeľ; severné a západné svahy odvodňuje potok Tisovník, východné jeho prítok Madačka. Na vrchol nevedie značená trasa a na južnom úbočí je kameňolom.

### Výhľady
Lesný porast vrcholovej časti neumožňuje rozhľad. Z vhodných lokalít s nízkou vegetáciou možno vidieť okolité vrchy Ostrôžok a susedného Javoria, nezriedka však tiež časť Veľkej Fatry, Nízkych Tatier, Poľany a Veporských vrchov.

## Prístup
Na vrch nevedie značený turistický chodník, preto prístup je možný lesnými cestami z okolitých usadlostí.

## Referencie

## Pozri aj
* Ostrôžky
* Zoznam vrcholov v Ostrôžkach

## Externé odkazy
* Poloha na turistickej mape

Kategória:Vrchy v Ostrôžkach
Kategória:Vrchy pod 1000 metrov na Slovensku
Kategória:Vrchy v okrese Detva
Kategória:Horný Tisovník
Kategória:Stará Huta (okres Detva)
Fekiačov vrch

**Fekiačov vrch** () je vrch v pohorí Ostrôžky. Leží nad obcou Ábelová, približne  severozápadne od Lučenca.

## Poloha
Masív sa nachádza v centrálnej časti pohoria. Leží v Banskobystrickom kraji, v okrese Lučenec a zasahuje na katastrálne územie obce Ábelová a čiastočne i Budiná. V okolí sa nachádzajú viaceré lazy, najbližšími väčšími sídlami sú východným smerom situovaná Budiná, južne ležiaca Ábelová, západne Stará Huta a severne Bukovinka (Podkriváň). 

## Opis
Fekiačov vrch je súčasťou hrebeňa, ktorý vedie od Ostrôžky () juhovýchodným smerom na Bralce (). Severným smerom leží Pľutov vrch () a sedlom oddelená Budinská skala (), východným sa nachádza Baraní vrch () a Jaseňový vrch (), južným Vrchovina () a Bralce a západným Páleniská () a Kobylí vrch (). Západné svahy odvodňujú do rieky Ipeľ prítoky potoka Madačka, z východných voda odteká Tuhárskym potokom. Na vrchol nevedie značený chodník, no úbočím vedie cesta, uľahčujúca dostupnosť.

### Výhľady
Riedky, nesúvislý lesný porast, pokrývajúci vrcholovú časť, umožňuje obmedzený rozhľad. Z lokalít s nízkou vegetáciou možno vidieť okolité vrchy Ostrôžok, pri dobrých podmienkach tiež Javorie, Veľkú Fatru, Nízke Tatry, Poľanu a Veporské a Stolické vrchy.

## Prístup
Na vrchol nevedie značený chodník, no jeden vrch traverzuje východným úbočím a druhý vedie sedlom na severnom úbočí.

* po  zeleno značenej trase (východným úbočím):
** od východu z Budinských lazov cez rázc. Budinská skala
** od juhovýchodu z Tuhára cez Vrchovinu
* po  červenej značke z Podkriváňa

## Referencie

## Pozri aj
* Ostrôžky
* Zoznam vrcholov v Ostrôžkach

## Externé odkazy
* Poloha na turistickej mape

Kategória:Vrchy v Ostrôžkach
Kategória:Vrchy pod 1000 metrov na Slovensku
Kategória:Vrchy v okrese Lučenec
Kategória:Budiná
Kategória:Ábelová
Zuzana Stavná

**Zuzana Stavná** (* 21. máj 1984, Košice) je slovenská herečka a tanečnica pôsobiaca v Česku.

## Životopis
Jej otec pracoval vo Východoslovenských železiarňach a jej matka bola krajčírka. Má dvoch súrodencov – brata a sestru. V jedno obdobie si priala byť módnou návrhárkou no nakoniec u nej zvíťazilo herectvo. V osemnástich rokoch sa prihlásila na JAMU v Prahe, kde ju nezobrali a tak zamierila do Londýna, kde pracovala ako barmanka, ale aj au pair.

Po návrate zo Spojeného kráľovstva vyštudovala herecké konzervatórium v Košiciach a činoherné herectvo na DAMU v Prahe.

Je známa vďaka seriálu *[[Ulice (seriál)|Ulice]]*, kde hrala postavu *Zory*, či seriálu *[[Ordinácia v ružovej záhrade|Ordinácia v ružovej záhrade 2]]*, kde stvárnila postavu *Inny Lysenko*. Ďalej hrala aj jednu z hlavných postáv vo filme Jana Hřebejka *[[Zakázané uvoľnenie]]*.

## Filmografia
* 2011: *[[Kriminálka Anděl]]* (televízny seriál)
* 2011: *[[Alois Nebel (film)|Alois Nebel]]* – *Mánicka*
* 2010 – 2012: *[[Zázraky života]]* (televízny seriál)
* 2014: *[[Krásno (film)|Krásno]]* – *Monika*
* 2014: *[[Zakázané uvoľnenie]]* – Klára
* 2014 – 2015: *[[Doktoři z Počátků]]* (televízny seriál) – *Naďa*
* 2016: *[[Ja, Olga Hepnarová]]* – *sestra*
* 2015 – 2016: *[[Ulice (seriál)|Ulice]]* (televízny seriál) – *Zorka Kruntorádová*
* 2016: *[[Já, Mattoni]]* (televízny seriál) – *Chúva*
* 2016: *[[Manžel na hodinu]]* – *Agáta*
* 2017: *[[Svet pod Hlavou]]* (televízny seriál) – *Sväzáčka*
* 2017: *[[Single Man]]* (mini-seriál)
* 2017: *[[Život a doba soudce A. K.]]* (televízny seriál) – *kamarátka Dominiky*
* 2018: *[[Ordinácia v ružovej záhrade|Ordinácia v ružovej záhrade 2]]* (televízny seriál) – *Inna Lysenko*
* 2019: *[[Specialisté]]* (televízny seriál)
* 2021: *[[Lajna]]* (televízny seriál)
* 2022: *[[Šéfka (relácia)|Šéfka]]* (televízny seriál)
* 2023: ''Lieta v tom''

## Referencie

## Externé odkazy
* 
* 
* 

## Zdroj

Kategória:Slovenské filmové herečky
Kategória:Slovenské televízne herečky
Kategória:Slovenskí tanečníci
Kategória:Absolventi konzervatórií na Slovensku
Kategória:Absolventi Akadémie múzických umení v Prahe
Kategória:Osobnosti z Košíc
Stráž (vrch v Turčianskej kotline)

**Stráž**, alebo **Stráža** () je výrazný vrch v Turčianskej kotline v geomomorfologickom celku Mošovská pahorkatina. Leží nad obcou Socovce, v jej miestnej časti Svätá Mara. Pod vrcholom stojí Kostol narodenia panny Márie, dva cintoríny (cintorín *pod Skládkom* a obecný cintorín).

## História
Vrch mal význam hlavne pre blízkosť vetvy Jantárovej cesty. Na vrchole Stráže ležalo rozsiahle opevnené hradisko z dôb halštatskej a laténskej. Hradisko pozostávalo z 13 „nádvorí“, pričom kostol a cintorín ležia na jedenástom. Predpokladá sa aj osídlenie v dobe rímskej (nálezy mincí cisárov Claudia, Valeriána a Galliena), no nálezy nie sú jednoznačne lokalizované. Na vrchu bola nájdená aj bronzová spona púchovskej kultúry a fragmenty stredovekej keramiky.

## Referencie

Kategória:Vrchy vo Veľkej Fatre
Kategória:Vrchy pod 1000 metrov na Slovensku
Kategória:Vrchy v okrese Martin
Kategória:Socovce
Kategória:Mošovská pahorkatina
Pľutov vrch

**Pľutov vrch** () je vrch v pohorí Ostrôžky. Leží nad obcou Kriváň, približne  južne od Detvy.

## Poloha
Masív sa nachádza v severnej časti pohoria. Leží v Banskobystrickom kraji, na hranici okresov Lučenec a Detva a zasahuje na katastrálne územie obce Budiná a mesta Detva. V okolí sa nachádzajú viaceré lazy, najbližšími väčšími sídlami sú na východnom úpätí ležiaca Bukovinka (Podkriváň), severovýchodným smerom situovaná Detva a Kriváň, juhovýchodne ležiaca Budiná a západne Stará Huta. 

## Opis
Pľutov vrch je súčasťou hrebeňa, ktorý vedie od Ostrôžky () juhovýchodným smerom na Bralce (). Severným smerom leží Syroň (), západným Ostrôžka a Hôrka (), južným Kobylí vrch () a Budinská skala () a východným Pereš () a Javor (). Severnú časť hrebeňa odvodňujú prítoky rieky Slatina do Hrona, z južne orientovaných vodu odvádza potok Madačka a z východných Krivánsky potok do rieky Ipeľ. Na vrchol nevedie značený chodník, no úbočím vedú až dva.

### Výhľady
Riedky, nesúvislý lesný porast, pokrývajúci vrcholovú časť, umožňuje obmedzený rozhľad. Z lokalít s nízkou vegetáciou možno vidieť okolité vrchy Ostrôžok, pri dobrých podmienkach tiež Javorie, Veľkú Fatru, Nízke Tatry, Poľanu a Veporské vrchy.

## Prístup
Na vrchol nevedie značený chodník, no jeden vrch traverzuje východným úbočím a druhý vedie sedlom na severozápadnom úbočí.

* po  modro značenej trase (severným úbočím):
** od severu z Kriváňa cez Packov vrch
** od západu zo Sliackej Poľany pod Ostrôžkou
* po  červenej značke z Podkriváňa východným úbočím na Budinské lazy

## Referencie

## Pozri aj
* Ostrôžky
* Zoznam vrcholov v Ostrôžkach

## Externé odkazy
* Poloha na turistickej mape

Kategória:Vrchy v Ostrôžkach
Kategória:Vrchy pod 1000 metrov na Slovensku
Kategória:Vrchy v okrese Lučenec
Kategória:Vrchy v okrese Detva
Kategória:Budiná
Kategória:Detva
Vlčia skala

**Vlčia skala** môže byť:

* chránené územie vo Veľkej Fatre, pozri Vlčia skala (prírodná pamiatka)
* vrch v Ostrôžkach, pozri Vlčia skala (Ostrôžky)
Who Do We Think We Are

***Who Do We Think We Are*** je siedmy štúdiový album britskej hard rockovej skupiny Deep Purple. Album vyšiel v roku 1973. Bol to posledný album kapely Deep Purple, na ktorom účinkoval spevák Ian Gillan a basgitarista Roger Glover. Až v roku 1984, táto zostava, známa ako Mk 2, nahrala spolu ďalší spoločný album *[[Perfect Strangers]]*.

## Zoznam skladieb

## Výroba albumu
;Deep Purple
* Ritchie Blackmore – gitara
* Ian Gillan – spev
* Roger Glover – basová gitara
* Jon Lord – klávesové nástroje
* Ian Paice – bicie nástroje, perkusie
;Produkcia
* Deep Purple - producenti
* Martin Birch – technik nahrávania
* Jeremy Gee, Nick Watterton – operátori v mobilnom štúdiu Rolling Stones
* Ian Paice a Roger Glover – mixovanie
* Ian Hansford, Rob Cooksey, Colin Hart, Ron Quinton – aparatúra
* Roger Glover a John Coletta – dizajn obalu
* Peter Denenberg a Roger Glover – remix bonusov (edícia r. 2000)
* Peter Mew – remastering (pôvodný album) a mastering (bonusy) v Abbey Road Studios, Londýn (edícia r. 2000)

## Rebríčky

;Album
### Týždenné rebríčky

### Koncoročné rebríčky

;Single

## Certifikácie a predaj

## Referencie

Kategória:Albumy Deep Purple
Kategória:Hudobné albumy z 1973
Live in London

***Live in London*** môže byť:

**Live in London* album od Amon Düül II, 1973
*''Live in London'' (Andraé Crouch album), 1978
*''Live in London'' (April Wine video), 1981
*''Live in London'' (Beach Boys album), 1970
*''Live in London'' (Brand New Heavies album), 2009
**Live in London*, an EP by Bridgit Mendler, 2013
*''Live in London'' (Deep Purple), 1982
**Live in London* album od the Dickies, 2002
*''Live in London'' (Flight of the Conchords album), 2018
*''Live in London'' (Gaslight Anthem DVD), 2013
*''Live in London'' (Gene Harris album), 2008
*''Live in London'' (George Michael video), 2009
**Live in London* album od Great White, 1990
*''Live in London'' (Helen Reddy album), 1978
*''Live in London'' (Hyperbubble album), 2015
**Live in London*, a video (2006) and album (2008) by Iona
*''Live in London'' (Il Divo), 2011
**Live in London* album od John Holt, 1984
**Live in London* album od John Illsley
*''Live in London'' (Johnny Diesel and the Injectors EP), 1989
*''Live in London'' (Judas Priest album), 2003
*''Live in London'' (Judas Priest DVD), 2002
*''Live in London'' (Judith Durham album), 2014
*''Live in London'' (The Only Ones album), 1989
**Live in London* album od Kelis, 2014
*''Live in London'' (Leonard Cohen album), 2009
*''Live in London'' (Mavis Staples album), 2019
*''Live in London'' (Michel Camilo album), 2017
*''Live in London'' (Natalie Imbruglia EP), 2007
*''Live in London'' (Peggy Lee album), 1977
*''Live in London'' (R5 EP), 2014
*''Live in London'' (Regina Spektor album), 2010
*''Live in London'' (Ricky Skaggs album), 1985
**Live in London* album od Scott Matthews, 2010
*''Live in London'' (Sheer Greed album), 1993
*''Live in London'' (Steppenwolf album), 1981
*''Live in London'' (Testament album), 2005
* ''Live in London'' (Steve Vai), 2001
**Live in London* album od the Toasters, 1998
*''Live in London'' (Will Young DVD), 2005
*''Live in London'' (Zeal & Ardor album), 2019
**[[Live in London: Babymetal World Tour 2014]]*, a video album, 2015
**[[Live in London 1980]]* album od the Fall, 1982
**[[Live in London 1986]]* album od Suzanne Vega, 1986
**[[Live in London 2011]]* album od Miyavi, 2011
**[[Live in London March 2011]]* album od KT Tunstall
**[[Hannah Montana: Live in London]]*, a concert, 2007
**[[I Told You I Was Trouble: Live in London]]*, a video (2007) and album (2015) by Amy Winehouse
**[[Ride a White Horse: Live in London E.P.]]* album od Goldfrapp, 2006

## Pozrite aj
**[[Live in London & New York]]* album od Corinne Bailey Rae, 2007
**[[Live in London Town]]*, a video by William Control, 2013
Závojský jarok

**Závojský jarok** je potok v regióne Dolné Považie. Je ľavostranným prítokom vodného toku Raková a má dĺžku . Je vodným tokom VIII. rádu. Patrí do obce Trstín, okresu Trnava v Trnavskom kraji a nachádza sa v geomorfologickom celku Malé Karpaty, v geomorfologickom podcelku Brezovské Karpaty.

## Prameň
Pramení v severnej časti územia obce Trstín v  v lesnom extraviláne na severozápadnom svahu vrchu *Šrenkov vŕšok* s 

## Opis toku
Od prameňa tečie severozápadným smerom až po svoje ústie, v celom priebehu toku svoj smer nemení, ústi v nadmorskej výške  do vodného toku Raková ako jej ľavostranný prítok v blízkosti samoty *Horná Raková* na území obce Trstín. Vodný tok *Závojský jarok* nemá žiaden významnejší prítok.

## Pôvod názvu
Hydronymum *Závojský jarok* na území obce Trstín môže mať pôvod v charakteristickom výskyte *média zahaľujúceho, ukrývajúceho podstatné prvky pomenúvaného objektu, čiže vo výskyte hmlistého, parného závoja ako dôsledku miestnych mikroklimatických a vlhkostných pomerov*, alebo bolo ináč spájané s podstatným menom *závoj* v oblasti, ktorou potok v čase pomenovacieho procesu pretekal. Z podstatného mena *závoj* rozšírením o formant *-ský* a kombináciou so všeobecným podstatným menom jarok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena v podobe *Závojský jarok* ako súčasť veľmi početnej skupiny názvov v slovenskej toponymii, najmä hydronymii.

Názov vodného toku *Závojský jarok* bol štandardizovaný v roku 1984. V priestore slovenskej hydronymie hydronymum *Závojský jarok* je jedinečným hydronymom (február 2022); bez nebezpečenstva homonymie.

## Referencie

Kategória:Vodné toky v okrese Trnava
Kategória:Potoky na Slovensku
Kategória:Vodné toky v Malých Karpatoch
Kategória:Trstín
Kategória:Povodie Malého Dunaja
Burn (Deep Purple)

***Burn*** je ôsmy štúdiový album britskej rockovej sjkupiny Deep Purple. Album vyšiel vo februári 1974. Je to prvý album skupiny, na ktorom účinkoval, vtedy neznámy, spevák David Coverdale a Glenn Hughes z kapely Trapeze (basová gitara, spev).

## Zoznam skladieb

## Výroba albumu
;Deep Purple
* Ritchie Blackmore – sólová gitara
* David Coverdale – spev
* Glenn Hughes – basová gitara, spev
* Jon Lord – klávesové nástroje, syntetizátory
* Ian Paice – bicie nástroje
;Produkcia
* Deep Purple – produkcia, mixing
* Martin Birch – technik, mixing
* Tapani Tapanainen – asistent technika
* Nesbit, Phipps a Froome – dizajn
* Fin Costello – fotografie
* Candle Makers Supplies – sviečky
* Tony Edwards – výrobný producent (verzia 2004)
* Matthew Tait –mixovanie v štúdiu Metropolis, Londýn (bonusy)
* Peter Mew – mastering v Abbey Road Studios, Londýn (verzia 2004)
## Rebríčky
### Táždenné rebríčky

### Rebríčky na konci roka

## Certifikácie

## Uznania

## Referencie

Kategória:Albumy Deep Purple
Kategória:Hudobné albumy z 1974
Juliana Sokolová

Mgr. **Juliana Sokolová** (* 19. júl 1981, Košice) je slovenská spisovateľka, poetka a filozofka.

## Životopis
Juliana Sokolová prežila časť svojho detstva v Misráte (Líbya). Vyštudovala filozofiu na University of York v Anglicku.

Jej diplomová práca bola o fenomenológii Emmanuela Lévinasa (fenomenológia zodpovednosti).

V rokoch 20052008 žila na Balkáne v Kosove a Sarajeve. Neskôr žila aj v Brightone, Londýne a Berlíne. V roku 2008 získala grant od britskej vládnej *Rady pre výskum umenia a humanitných vied*, na výskum problematiky mediálnych obrazov utrpenia na King’s College London.

Od roku 2010 prednášala filozofiu umenia na Katedre teórie a dejín umenia Fakulte umení Technickej univerzity v Košiciach. Jej kurzy boli zamerané najmä na študentov dizajnu.

Vo svojom výskume sa zameriavala na starogrécku filozofiu (najmä cynizmus), architektúru a teóriu filmu. Venovala sa aj otázke jazykov a kolektívnej pamäti v mestskom priestore, najmä v Košiciach.

V roku 2012 kurátorsky pripravila výstavu Jána Durinu *To není obraz, to je stín*. V roku 2013 bola kurátorom výstavy *Meet me in the middle* od japonského umelca Juka Araikawu v rámci *K.A.I.R.* – *Košice Artist in Residence*. V roku 2013 sa taktiež zúčastnila európskeho projektu *Mechanisms for an Understanding*, v rámci ktorého absolvovala v máji až júni rezidenčný pobyt v Krakove.

Aktívne podieľala na rekonštrukcii a novej kultúrnej koncepcii košického Kina Úsmev, ktoré sa postupom času stalo živým centrom kultúrneho života v meste.

Píše po slovensky, anglicky a občas aj po maďarsky (materinský jazyk jej matky).

## Diela
* 
* *Štýly jestvovania: pravdivý život a iný svet*, *[[Filozofia (časopis)|Filozofia]]*, 6/2011
* 

Pravidelne publikuje články v mnohých slovenských aj zahraničných periodikách ako napríklad *[[Filozofia (časopis)|Filozofia]]*, *[[SME]]*, *[[Flash Art]]*, *[[.týždeň]]*, *[[Internationale Politik]]* a *[[openDemocracy]]*.

## Referencie

## Iné projekty

## Externé odkazy
* Juliana Sokolová: Z Košíc do sveta a späť – rozhovor na portáli *Startitup.sk* (2015)
* Začala som všetko písanie brať ako literárne písanie – rozhovor v magazíne *Tvar* (2020)
* Poetka Juliana Sokolová: Domáce práce berieme ako niečo, čo len musíme prežiť. Mali by byť aj spoločenskou témou – rozhovor k básnickej zbierke *Domáce práce* (*Denník N*, 2024)

## Zdroj

Kategória:Osobnosti z Košíc
Kategória:Slovenskí spisovatelia
Kategória:Slovenskí básnici
Kategória:Slovenskí filozofi
Kategória:Slovenskí estetici
Kategória:Slovenskí vysokoškolskí pedagógovia
Kategória:Vyučujúci na Technickej univerzite v Košiciach
Kategória:Absolventi University of York
Stormbringer

***Stormbringer*** je deviaty štúdiový album britskej rockovej skupiny Deep Purple. Album vyšiel v decembri 1974. Je to druhý štúdiový album, ktorý nahrala tretia verzia (alebo aj Mk III) zoskupenia členov kapely, v ktorej bol spevák David Coverdale a basgitarista a spevák Glenn Hughes.

## Zoznam skladieb

## Výroba albumu
;Deep Purple
* Ritchie Blackmore – sólové gitary
* David Coverdale – spev (všetko okrem piesne „Holy Man“), vokály
* Glenn Hughes – basová gitara, spev (všetko okrem „Soldier of Fortune“), vokály
* Jon Lord – organ, klávesy, elektrický klavír, vokály
* Ian Paice – bicie, perkusie
;Produkcia
* Martin Birch, Reinhold Mack a Hans Menzel - technici nahrávania
* Martin Birch, Ian Paice, Gary Webb, Garry Ladinsky - mixovanie (1974)
* Kendun Recorders, Burbank, California - mastering
* Peter Mew v Abbey Road Studios, Londýn - remastering reedície (2006)
* Glenn Hughes, Peter Mew v Abbey Road Studios, Londýn - remix (2006)
* Gary Massey - mixovanie skladby „High Ball Shooter“, Abbey Road Studios, Londýn (2002)

## Referencie

Kategória:Albumy Deep Purple
Kategória:Hudobné albumy z 1974
Zeynep Çeliková

**Zeynep Çeliková** (; * 7. apríl 1996, Ağrı, Turecko) je turecká reprezentantka v džude. Na Letných paralympijských hrách 2020 v Tokiu (konaných v roku 2021) získala bronzovú medailu.

## Športová činnosť
V auguste 2017 a v júli 2019 vyhrala európsky šampionát. V novembri 2018 vyhrala svetový šampionát.

### Paralympijské hry
Na Letných paralympijských hrách 2020 v Tokiu (konaných v roku 2021) získala bronzovú medailu. Súťažila v kategórii 57 kg.

## Referencie

## Externé odkazy
* Profil na stránke Judoinside

## Zdroj
* 

Kategória:Tureckí paralympionici
Kategória:Tureckí džudisti
Kategória:Tureckí bronzoví paralympijskí medailisti
Kategória:Džudisti na Letných paralympijských hrách 2020
Kategória:Turecké športovkyne
Mónika Jarómiová

**Mónika Jarómiová** (; * 6. január 1973, Budapešť) je bývalá maďarská plavkyňa, reprezentantka na Paralympijských hrách kde získala zlatú a striebornú medailu. Okrem toho je aj dvojnásobnou majsterkou sveta.

## Športová činnosť
Na majstrovstvách sveta Medzinárodného paralympijského výboru v plávaní v roku 1994 na Malte získala zlato v 50 m motýlik kategórie S5 a v štafete 4x50 m Medley kategórie S1-6.

### Paralympiáda
#### 1992
Zúčastnila sa Letných paralympijských hier 1992 v Barcelone, vo finále získala 5., 6., a 7. miesto.

#### 1996
Na Letných paralympijských hrách 1996 v Atlante získala dve medaily: zlatú v štafete 4x50 m Medley kategórie S1-6 a striebornú v 50 m motýlik kategórie S5. Súčasťou štafety boli Katalin Engelhardt, Diana Zambo a Gitta Raczko.

## Referencie

## Externé odkazy
* Profil na stránke Medzinárodného paralympijského výboru

Kategória:Maďarské plavkyne
Kategória:Maďarskí paralympionici
Kategória:Maďarskí strieborní paralympijskí medailisti
Kategória:Maďarskí paralympijskí víťazi
Kategória:Strieborní paralympijskí medailisti v plávaní
Kategória:Paralympijskí víťazi v plávaní
Kategória:Plavci na Letných paralympijských hrách 1992
Kategória:Víťazi na Letných paralympijských hrách 1996
Kategória:Plavci na Letných paralympijských hrách 1996
Kategória:Osobnosti z Budapešti
Čierny panter (film)

***Čierny panter*** (v origináli *Black Panther*) je americký superhrdinský film z roku 2018, ktorý natočil režisér Ryan Coogler založený na motív komiksov o Čiernom panterovi. Film vyprodukovali Marvel Studios a distribuovala spoločnosť Walt Disney Studios Motion Pictures. Ide o o osemnásty film Marvel Cinematic Universe.

Film bol nominovaný na sedem Oscarov, v kategórii Cena Akadémie za najlepší film, pričom získal tri ceny: za najlepšiu filmovú hudbu, za kostýmy a za produkčný dizajn. Film získal aj cenu BAFTA za najlepšie vizuálne efekty. Tri nominácie zaznamenal na 76. ročníku udeľovania Zlatých glóbusov (najlepší film - Dráma, najlepšia pieseň, najlepšia filmová hudba).

## Obsadenie
* Chadwick Boseman ako T'Challa / Čierny panter (v origináli Black Panther)
* Michael B. Jordan ako N'Jadaka / Erik "Killmonger" Stevens
* Lupita Nyong'o ako Nakia
* Danai Gurira ako Okoye
* Letitia Wright ako Shuri
* Martin Freeman ako Everett. K. Ross
* Winston Duke ako M'Baku
* Daniel Kaluuya ako W'Kabi
* Angela Bassettová ako Ramonda
* Forest Whitaker ako Zuri
* Andy Serkis ako Ulysses Klaue
* Florence Kasumba ako Ayo
* John Kani ako kráľ T'Chaka
* Sterling K. Brown ako N'Jobu
* Isaach de Bankolé ako starejší z kmeňa Wakanda
* Nabiyah Be ako Tilda Johnson
* Sydelle Noel ako Xoliswa

V cameo úlohách sa objavili aj Sebastian Stan ako Bucky Barnes / White Wolf a Stan Lee ako muž v Kórejskom kasíne.

## Externé odkazy
* 
* 
* Black Panther – Marvel Cinematic Universe Wiki

## Zdroj

Kategória:Filmy USA
Kategória:Sci-fi akčné filmy USA
Kategória:Filmy Marvel Cinematic Universe
Kategória:Filmy z 2018
Kategória:Filmy podľa názvu
Baraní vrch (Ostrôžky)

**Baraní vrch** () je vrch v pohorí Ostrôžky. Leží nad obcou Budiná, približne  južne od Detvy.

## Poloha
Masív sa nachádza v centrálnej časti pohoria. Leží v Banskobystrickom kraji, v okrese Lučenec a v katastrálnom území obce Budiná. V okolí sa nachádzajú usadlosti Budinských lazov, najbližšími väčšími sídlami sú juhovýchodným smerom situovaná Budiná, južne ležiaca Ábelová, západne Stará Huta a severne Bukovinka (Podkriváň) a Kriváň. 

## Opis
Baraní vrch je súčasťou hrebeňa, ktorý vedie od Ostrôžky () juhovýchodným smerom cez Budinskú skalu () na Jasenie (). Severným smerom leží Javor () a Pereš (), západným Pľutov vrch (), plytkým sedlom oddelená Budinská skala () a Fekiačov vrch (), južným Žiakov vrch (), Bralce () a Vrchovina () a východným Jasenie () a Činčorov vŕšok (). Severné svahy sú pramennou oblasťou Krivánskeho potoka, južné odvodňuje Tuhársky potok, oba do rieky Ipeľ. Na vrchol nevedie značený chodník, no južným úbočím vedie zelená značka v trase cesty.

### Výhľady
Nezalesnený vrch ponúka nerušený kruhový rozhľad. Vidieť je možné okolité vrchy Ostrôžok, pri dobrých podmienkach tiež Javorie, Kremnické vrchy, Veľkú Fatru, Nízke Tatry, Poľanu a Veporské vrchy.

## Prístup
Na vrchol nevedie značený chodník, no južným smerom vedie traverzom cesta i zelená značka.

* po  zeleno značenej trase (južným úbočím):
** od východu od Chaty pod Javorom cez Budinské lazy
** od juhu z Tuhára cez Bralce a rázc. Budinská skala
* po  červenej značke z Podkriváňa cez rázc. Budinská skala

## Referencie

## Pozri aj
* Ostrôžky
* Zoznam vrcholov v Ostrôžkach

## Externé odkazy
* Poloha na turistickej mape

Kategória:Vrchy v Ostrôžkach
Kategória:Vrchy pod 1000 metrov na Slovensku
Kategória:Vrchy v okrese Lučenec
Kategória:Budiná
Veľký Korčín

**Veľký Korčín** () je vrch v Javorí. Leží nad obcou Vígľašská Huta-Kalinka, približne  (juho)západne od Detvy. 

## Poloha
Masív sa nachádza v severovýchodnej časti pohoria, v geomorfologickom podcelku Lomnianska vrchovina. Leží v Banskobystrickom kraji, v okrese Zvolen a v katastrálnom území obce Zvolenská Slatina. Najbližšími sídlami sú na južnom úpätí ležiaca Vígľašská Huta-Kalinka a na východe situované Slatinské Lazy a Klokoč, severným smerom sa nachádza Vígľaš a Zvolenská Slatina a západným mestská časť Kráľová (Zvolen) a osada Zaježová (Pliešovce). 

## Opis
Veľký Korčín leží severne od najvyššej časti pohoria, v rázsoche, ktorá vedie od Kukučkovho kopca () severným smerom na Malý Korčín (). Východným smerom sa nachádza Horné Chvojno () a Ostrôžka (), južným Ďurovie vrch (), Makytová (), Kukučkov kopec i Veľký Lysec (), západným Bučina () a Človekovo () a severným vrch Plzácke () a Malý Korčín. Oblasť patrí do povodia rieky Slatina, kde zo západnej časti vodu odvádza potok Ľubica, z južných a východných Kocanský potok. Na vrchol nevedie značená trasa.

### Výhľady
Vrchol pokrýva súvislý, sčasti mladý lesný porast, ktorý neumožňuje rozhľad. Z vhodných miest na úbočí s redšou a nízkou vegetáciou možno vidieť okolité vrchy Javoria, pri dobrých podmienkach tiež Štiavnické vrchy, Vtáčnik, Kremnické vrchy, Veľkú Fatru, Nízke Tatry, Poľanu, Veporské a Stolické vrchy a Ostrôžky.

## Prístup
Na vrchol nevedie značený turistický chodník, no západným úbočím prechádza  modrý chodník z Kalinky do Zvolenskej Slatiny.

## Referencie

## Pozri aj
* Lomnianska vrchovina
* Javorie
* Zoznam vrcholov v Javorí

## Externé odkazy
* Poloha na turistickej mape

Kategória:Vrchy v Javorí
Kategória:Vrchy pod 1000 metrov na Slovensku
Kategória:Vrchy v okrese Zvolen
Kategória:Zvolenská Slatina
Údolčanka

**Údolčanka** je potok v regióne Zamagurie na území obce Údol v okrese Stará Ľubovňa v Prešovskom kraji. Nachádza sa v geomorfologickom celku Spišsko-šarišské medzihorie, v geomorfologickom podcelku Ľubotínska pahorkatina. Je ľavostranným prítokom Popradu a má dĺžku . Je vodným tokom IV. rádu.

## Prameň
Pramení v  v poľnohospodárskom extraviláne v strede územia obce Údol v priestore poľa *Cerkovný kút*.

## Opis toku
Od prameňa v  tečie juhovýchodným smerom poľnohospodárskym extravilánom, v  vyteká z poľnohospodárskeho extravilánu do intravilánu, zároveň v  priberá bezmenný ľavostranný prítok, v  vyteká z intravilánu obce Údol do poľnohospodárskeho extravilánu, v  priberá bezmenný ľavostranný prítok, v  na južnom území obce Údol v poľnohospodárskom extraviláne ústi v susedstve poľa *Roveň* do Popradu ako jeho ľavostranný prítok;  zároveň rieka Poprad tvorí obecnú hranicu medzi obcami Údol a Plavnica. *Údolčanka* priberá dva prítoky.

## Pôvod názvu
Motivantom názvu vodného toku *Údolčanka* na území obce Údol v období pomenovacieho procesu bol názov obce *Údol*, cez územie ktorej vodný tok preteká s významom *topografická lokalita, dolina, údolie, časť zemského povrchu medzi kopcami*. Z toponyma *Údol* rozšírením o formant *-čanka* bolo utvorené jednoslovné hydronymum v podobe *Údolčanka* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Údolčanka* bol štandardizovaný v roku 2007. V priestore slovenskej hydronymie potokov hydronymum *Údolčanka* je jedinečným hydronymom (apríl 2022) bez nebezpečenstva homonymie.

## Referencie

Kategória:Vodné toky v okrese Stará Ľubovňa
Kategória:Potoky na Slovensku
Kategória:Vodné toky v Spišsko-šarišskom medzihorí
Kategória:Údol
Sokolovo bralo

**Sokolovo bralo** () je vrch v Javorí. Leží nad Oremovým lazom, približne  juhozápadne od Detvy. 

## Poloha
Vrch sa nachádza v juhovýchodnej časti pohoria, v geomorfologickom podcelku Javorianska hornatina. Leží v Banskobystrickom kraji, v okrese Zvolen a patrí do vojenského obvodu Lešť. Najbližším sídlom je na východnom úpätí ležiaca obec Horný Tisovník, severovýchodne sa nachádza Stará Huta, západne osada Podjavorie (Pliešovce) a juhozápadne Oremov laz. Celý masív je na území vojenského priestoru, kde je voľný vstup osôb zakázaný.

## Opis
Sokolovo bralo leží vo východnej časti hrebeňa, ktorý vedie z dominantného Javoria () juhovýchodným smerom na Bralo () a Rechtorov vrch (). Východným smerom leží vrch Páleniská (), Kobylí vrch () a Vlčia skala (), južným Bralo (), Šamilova skala () a Mavercová (), západným Dlhý diel (), Vysoká () a Homôľka () a Javorie a severným Dedinský vrch () a Makytová (). Západnú a južnú časť masívu odvodňuje Koprovnica, severovýchodné svahy potok Tisovník, oba patriace do povodia rieky Ipeľ.

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s nízkou vegetáciou možno vidieť okolité vrchy Javoria, pri dobrých podmienkach tiež Nízke Tatry, Poľanu, Veporské vrchy, Ostrôžky a viaceré pohoria na území Maďarska.

## Prístup
Poloha vrchu na území vojenského výcvikového priestoru neumožňuje voľný pohyb civilistov. Na vrchol preto nevedie ani žiadny značený chodník.

## Referencie

## Pozri aj
* Lešť (vojenský obvod)
* Javorianska hornatina
* Javorie
* Zoznam vrcholov v Javorí

## Externé odkazy
* Poloha na turistickej mape

Kategória:Vrchy v Javorí
Kategória:Tisícovky na Slovensku
Kategória:Vrchy v okrese Zvolen
Kategória:Lešť (vojenský obvod)
Dedinský vrch

**Dedinský vrch** () je vrch v Javorí. Leží nad obcou Stará Huta, približne  juhozápadne od Detvy.

## Poloha
Masív sa nachádza na juhovýchodnom okraji pohoria, v geomorfologickom podcelku Javorianska hornatina. Leží v Banskobystrickom kraji, v okrese Detva a v katastrálnom území obce Horný Tisovník. Najbližšími sídlami sú severovýchodne situovaná Stará Huta a južne ležiaca obec Horný Tisovník. 

## Opis
Dedinský vrch leží východne od najvyššej časti pohoria, v hrebeni, ktorý vedie od Králikovho vrchu () východným smerom na Makytovú () a následne sa stáča južným smerom. Západne sa nachádza Kukučkov kopec () a Javorie (), južne Sokolovo bralo (), Bralo () a Kobylí vrch (), východne susedia Páleniská () a severným smerom Ostrôžka (), Ďurovie vrch () a Makytová. Vodu z východnej časti odvádza Starohutský potok do Tisovníka, ktorý zároveň odvodňuje západnú časť masívu a smeruje do rieky Ipeľ. Na vrchol nevedie značená trasa.

### Výhľady
Lesný porast pokrýva celý hrebeň i vrchol Dedinského vrchu, ktorý neumožňuje rozhľad. Z vhodných lokalít s nízkou vegetáciou možno vidieť okolité vrchy Javoria, pri dobrých podmienkach tiež Nízke Tatry, Poľanu, Veporské vrchy a Ostrôžky.

## Prístup
Na vrchol nevedie značený chodník, preto prístup je možný z okolitých sídiel. Sedlom severne od vrcholu vedie cesta II/526, z ktorej sa dá hrebeňom prejsť na Dedinský vrch.

## Referencie

## Pozri aj
* Javorianska hornatina
* Javorie
* Zoznam vrcholov v Javorí

## Externé odkazy
* Poloha na turistickej mape

Kategória:Vrchy v Javorí
Kategória:Vrchy pod 1000 metrov na Slovensku
Kategória:Vrchy v okrese Detva
Kategória:Horný Tisovník
Ján Šipeky

**Ján Šipeky** (* 2. január 1973, Košice) je bývalý slovenský profesionálny cyklista.

## Kariéra
Šipeky začal svoju kariéru v roku 2001 v talianskom cyklistickom tíme De Nardi-Pasta Montegrappa, kde pôsobil dva roky. V roku 2003 skončil v celkovom umiestení na ôsmom mieste na Tour of South China Sea, v nasledujúcom roku sa umiestnil na desiatom. Od roku 2004 do roku 2011 Šipeky pôsobil v slovenskom cyklistickom tíme *Dukla Trenčín*. V novembri 2006 sa umiestil na 1. mieste na Tour du Maroc patriacu po UCI Africa Tour.

## Významné umiestnenia

## Globálne rebríčky (body)

## Referencie

## Externé odkazy
* Ján Šipeky na *ProCyclingStats*

## Zdroj

Kategória:Slovenskí cyklisti
Kategória:Osobnosti z Košíc
Posledné veci

***Posledné veci*** je pätnásty a posledný štúdiový album Miroslava Žbirku, ktorý stihol rozpracovať a naspievať ešte pred svojou smrťou v novembri 2021 a ktoré do mája 2022 dokončil jeho producent, Mirov syn David Žbirka. Autorom hudby a väčšiny textov je sám Miro (spev bol nahraný v jeho domácom štúdiu), nahrávanie hudobných nástrojov vykonal David v londýnskych Konk Studios (spolu s koproducentom Patrickom Fitzroyom a ďalšími). Autorom dvoch textov je Jozef Urban, jedného český básnik Václav Hrabě, titulnej a záverečnej skladby „Posledné veci“ básnik a textár Daniel Hevier. Manažérkou projektu bola Mirova manželka Katka Žbirková, autorom obálky slovenský fotograf Peter Župník.

Singel „Nie si Sám“ (ft David Žbirka) mal úspech v slovenských a českých rádiách.

## Zoznam skladieb

## Výroba albumu
* David Žbirka – bicie nástroje, rytmická gitara, sólová gitara, syntetizátory, vokály, aranžmány
* Patrick James Fitzroy – sólová gitara, basová gitara, syntetizátory, programovanie, aranžmány
* Jamie Staples – bicie nástroje
* Tom Andrews – klavír
* Honza Horáček – syntetizátory
* Petr Marek – sólová gitara, programovanie
* Axel Øksby – basová gitara
* Jamie Hanson – basová gitara
* Maximillian Kinghorn-Mills – basová gitara
* Steve Goddard – sólová gitara, rytmická gitara
* Oliver Torr – syntetizátory, programovanie, aranžmány
* Daniel Wunsch – aranžovanie sláčikov
* Michaela Rózsa Růžičková – dirigentka
* sCore Orchestra – sláčikový orchester
;Produkcia
* David Žbirka, Patrick James Fitzroy – producenti
* Patrick James Fitzroy – mixovanie
* Christian Wright – mastering
* Technici nahrávania: Matt Jaggar (3-13), Michal Pekárek (7, 10), Shuta Shinoda (2)
* Petra Malíšková – hudobná réžia
* Peter Župník, Silvia Arestova – fotografie
* Peter Župník, Jiří Troskov, Katka Žbirková, Josef Vávra – dizajn obalu

## Ocenenia

## Rebríčky

## Referencie

## Externé odkazy
* ''Miro Žbirka – Posledné veci'' na Discogs

Kategória:Albumy Miroslava Žbirku
Kategória:Hudobné albumy z 2022